गुवाहाटी,सेप्तेम्बर  25  : समबाराव आसाम बिधान सभानि जथुमायाव खुंथायनि बेरेखा दोलोफोर फारियै कंग्रेज आरो AIUDF नि MLA फोरा हाउसआव पेट्रल,डिजेल थाव आरो गुबुन गुबुन मुवा बेसादफोरनि बेसेन बांलांबाय थानायखौ लानानै दावराव खालामो आरो हाउसनि बुंथिगिरिआ रायज्लायनायखौ दोनथनायनि बिथोन लानो गोनां जायो ।पेट्रल,डिजेलनि आरो गुबुन गुबुन गोनां मुवाफोरनि बेसेन बांलांबाय थानायखौ सरकारा होबथानायाव फेलें जानायलाय हाउसआव कंग्रेज आरो AIUDF नि सोद्रोमाफोरा सरकारनि बेरेखा होस्रिखावना स्लगान होनानै बुंथिगिरिनि फार्से सिगांलाङो आरो बुंथिगिरिआ दसेनि थाखाय हाउसखौ बन्द' खालामथनो गोनां जायो ।हाउसआव सावरायज्लायनायखौ दसेनि थाखाय बन्द खावलायनाय मिथिसार बिलाइखौ मोन्नानै कंग्रेज आरो AIUDF आ पारमिसन होयो आरो कंग्रेज दोलोनि MLA अजन्ता नियग बिथांआ बुङोदि,थावनि बेसेना सानफ्रोमबो बारायलांगासिनो दं,जायनि जाहोनाव थांलाय फैलाय खालामनाय बेसेना बारायलांगासिनो दं ।